Ռոբերտ Հովհաննիսյան

Ռոբերտ Արարատի Հովհաննիսյան (), հայ շախմատիստ, գրոսմայստեր (2010)Titles approved at the 2nd Quarter Presidential Board 2010, FIDE։ Հայաստանի առաջնության եռակի հաղթող (2011, 2024, 2025), Հայաստանի շախմատի ազգային հավաքականի անդամ, որը 2011-ի աշխարհի թիմային առաջնությունում արժանացավ ոսկե մեդալի։ Այդ նվաճման համար պարգևատրվել է Մովսես Խորենացու մեդալով (2011)Մովսես Խորենացու մեդալով պարգևատրելու մասին։

 Կարիերա 
2003-2011 թվականներին Ռոբերտ Հովհաննիսյանը Հայաստանը բազմիցս ներկայացրել է տարբեր տարիքային խմբերի աշխարհի և Եվրոպայի առաջնություններում։ 2008-2009 թվականներին երկու անգամ նվաճել է մինչև 18 տարեկանների Հայաստանի չեմպիոնի կոչումը։

2009 թվականին Մոսկվայում հաղթել է Տիգրան Պետրոսյանի բաց հուշամրցաշարում, իսկ Սանկտ Պետերբուրգում անցկացված Միխայիլ Չիգորինի հուշամրցաշարում լրացրել է գրոսմայստերական առաջին նորմը։ Եվս երկու նորմեր Ռոբերտը լրացրել է 2010 թվականին՝ Ռիեկայում կայացած Եվրոպայի անհատական առաջնությունումՀամաձայն ՖԻԴԵ-ի կանոնների՝ աշխարհամասի առաջնությունում լրացված նորմը կրկնակիի արժեք ունի։։

2011 թվականին, 11 հնարավորից վաստակելով 8 միավոր, Ռոբերտը դարձել է Հայաստանի մեծահասակների 71-րդ առաջնության (Երևան) հաղթողGM Robert Hovhannisyan is the new Armenian champion՝ տեղ նվաճելով Հայաստանի հավաքականում։

Նույն թվականին Ջերմուկում կայացած Կարեն Ասրյանի հուշամրցաշարում Ռոբերտը Միխայիլ Ուլիբինի և Կոնստանտին Շանավայի հետ բաժանել է 2-4-րդ հորիզոնականները՝ զիջելով միայն հաղթող դարձած Տիգրան Քոթանջյանին։

Չինաստանի Նինբո քաղաքում կայացած աշխարհի թիմային առաջնությունում Ռոբերտ Հովհաննիսյանը պահեստային խաղացող էր։ Նա անցկացրել է մեկ պարտիա, որում հաղթել է Եգիպտոսը ներկայացնող շախմատիստին։ Հայաստանի հավաքականի անդամներ Լևոն Արոնյանի, Սերգեյ Մովսիսյանի, Վլադիմիր Հակոբյանի և Գաբրիել Սարգսյանի հետ Ռոբերտը հռչակվեց 2011 թվականի աշխարհի չեմպիոն։

Նույն թվականին Չենայում (Մադրաս) նա դարձել է մինչև 20 տարեկանների աշխարհի փոխչեմպիոն։

2012 թվականին, 10 հնարավորից վաստակելով 6½ միավոր, Ռոբերտը դարձել է Հայաստանի մեծահասակների 72-րդ առաջնության (Երևան) արծաթե մեդալակիր։

2013 թվականին Ռոբերտը դարձել է Կարեն Ասրյանի 6-րդ հուշամրցաշարի հաղթող (Ջերմուկ)։

2014 թվականին Ռոբերտը 1-3-րդ տեղերն է բաժանել Բադ Վիսզեի մրցաշարում (Ալեքսանդր Լենդերմանի և Անտե Շարիչի հետ)GM Aleksandr Lenderman is the lucky winner of 18. OIBM Bad Wiessee 2014։

2015 թվականին Հովհաննիսյանը 9 հնարավորից 7½ միավորով առաջին տեղը բաժանել է Ալեքսեյ Շիրովի հետ Ռիգայի տեխնիկական համալսարանի բաց մրցաշարում, սակայն լրացուցիչ ցուցանիշներով ճանաչվել է երկրորդը։

2024 թվականին, 9 հնարավորից վաստակելով 6 միավոր, Ռոբերտը դարձել է Հայաստանի 84-րդ առաջնության (Երևան) հաղթող։

 Վարկանիշ 
Անհատական վարկանիշի ամենաբարձր կետին հասել է 2019 թվականի օգոստոսին (2650)։

 Վարկանիշի փոփոխության գրաֆիկ 

 Ծանոթագրություններ 

Կատեգորիա:1991 ծնունդներ
Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Մարտի 23 ծնունդներ
Կատեգորիա:Մովսես Խորենացու մեդալակիրներ
Կատեգորիա:Շախմատի Հայաստանի չեմպիոններ
Կատեգորիա:Շախմատի գրոսմայստերներ